Φαρμακοκινητική της Δαπτομυκίνης σε ασθενείς που υποβάλλονται σε εξωνεφρική κάθαρση
Creators: name: Διβάνης, Δημήτριος Γ.
Publisher: name: Aristotle University of Thessaloniki
Year: 2020
Subjects: Δαπτομυκίνη
Φαρμακοκινητική
Φαρμακοδυναμική
Περιτοναϊκή κάθαρση
Daptomycin
Pharmacokinetics
Pharmacodynamics
Peritoneal Dialysis

description: Οι ασθενείς που υποβάλλονται σε εξωνεφρική κάθαρση με τη μέθοδο της περιτοναϊκής κάθαρσης αποτελούν έναν ιδιαίτερο πληθυσμό ασθενών, με μεγάλη συννοσηρότητα και ιδιαίτερη ευαισθησία στις λοιμώξεις, οι οποίες αποτελούν τη δεύτερη αιτία θνησιμότητας μετά τις καρδιαγγειακές επιπλοκές. Οι λοιμώξεις της περιτοναϊκής κάθαρσης διακρίνονται στις λοιμώξεις του σημείου εξόδου του καθετήρα, στις λοιμώξεις της υποδόριας σήραγγας και στις περιτονίτιδες. Η περιτονίτιδα που σχετίζεται με την περιτοναϊκή κάθαρση αποτελεί μια από τις σοβαρότερες επιπλοκές της μεθόδου, καθώς, αφ’ ενός προκαλεί βλάβες στην ανατομία και τη φυσιολογία της περιτοναϊκής μεμβράνης, που μπορούν να οδηγήσουν σε απώλεια της μεθόδου, αφ’ ετέρου η αντιμετώπισή της πρέπει να γίνεται ταυτόχρονα με απαραίτητη για την επιβίωση του ασθενούς κάθαρση των ουραιμικών τοξινών. Οι gram-θετικοί μικροοργανισμοί και ιδίως οι σταφυλόκοκκοι είναι συνηθέστερα υπεύθυνοι για αυτές τις λοιμώξεις, ενώ οι περιτονίτιδες από χρυσίζοντα σταφυλόκοκκο - ιδιαίτερα τον ανθεκτικό στη μεθικιλλίνη (MRSA) - και τους εντεροκόκκους αποτελούν τις σοβαρότερες, πιο δύσκολες στην αντιμετώπιση και απειλητικότερες για την επιβίωση του ασθενούς περιπτώσεις. Η Δαπτομυκίνη είναι ο πρώτος αντιμικροβιακός παράγoντας της κατηγορίας των λιποπεπτιδίων με ταχεία και ισχυρή in vitro βακτηριοκτόνο δραστικότητα έναντι πλήθους gram-θετικών μικροβίων, περιλαμβανομένων και των ανθεκτικών στελεχών (MRSA, VISA, VRE), το δοσολογικό σχήμα χορήγησης της οποίας δεν έχει προσδιοριστεί στους ασθενείς υπό περιτοναϊκή κάθαρση, καθώς ελάχιστες είναι οι μελέτες φαρμακοκινητικής της σε ασθενείς με νεφρική ανεπάρκεια και ακόμη λιγότερες που να αφορούν αμιγείς πληθυσμούς ασθενών που υποβάλλονται σε περιτοναϊκή κάθαρση. Στην παρούσα μελέτη αξιολογήθηκε η φαρμακοκινητική της Δαπτομυκίνης σε 19 ασθενείς με τελικό στάδιο χρόνιας νεφρικής ανεπάρκειας οι οποίοι υποβάλλονταν σε θεραπεία υποκατάστασης της νεφρικής λειτουργίας με την μέθοδο της συνεχούς φορητής περιτοναϊκής κάθαρσης (CAPD). Οι ασθενείς κατηγοριοποιήθηκαν σε δύο ομάδες. Χορηγήθηκε μία εφ’ άπαξ δόση Δαπτομυκίνης 6 mg/Kg ΒΣ στους 9 ασθενείς της πρώτης ομάδας ενδοφλεβίως και στους 10 ασθενείς της δεύτερης ομάδας ενδοπεριτοναϊκώς, διαμέσου του περιτοναϊκού καθετήρα. Ελήφθησαν δείγματα αίματος και περιτοναϊκών υγρών σε προκαθορισμένα χρονικά σημεία σε όλους τους ασθενείς και οι συγκεντρώσεις της Δαπτομυκίνης προσδιορίστηκαν με τη μέθοδο της υγρής χρωματογραφίας υψηλής πίεσης (High Performance Liquid Chromatography). Υπολογίστηκαν οι φαρμακοκινητικές παράμετροι και προσδιορίστηκαν οι φαρμακοδυναμικοί παράγοντες βαθμός περιτοναϊκής διαπερατότητας ανάλογα με την οδό χορήγησης, θεραπευτικός δείκτης και ανασταλτικό πηλίκο, που δίνουν χρήσιμες πληροφορίες για τη θεραπεία των λοιμώξεων που σχετίζονται με την περιτοναϊκή κάθαρση σε αυτούς τους ασθενείς.
description: Patients with End-Stage Renal Disease treated with Continuous Ambulatory Peritoneal Dialysis (CAPD) are a special population of patients, with high comorbidity and high susceptibility to infections, which are the second leading cause of mortality following cardiovascular complications. Peritoneal dialysis - related infections are categorized as catheter exit site infections, tunnel infections, and peritonitis. Peritoneal dialysis – Related Peritonitis (PDRP) is one of the most serious complications, as it causes deleterious anatomical, morphological and functional alterations of the peritoneal membrane, which can lead to catheter loss, transfer to hemodialysis, transient loss of ultrafiltration and occasionally death. PDRP is a difficult to treat infection as patients need to continue their life-saving dialysis modality at the same time. The majority of peritonitis cases are caused by gram-positive organisms, most commonly Staphylococcus spp. Staphylococcus aureus infections, especially those caused by methicillin-resistant strains (MRSA), and Enterococcus infections are responsible for the most severe and difficult to treat PDRP cases. Daptomycin is the first lipopeptidic antibiotic with excellent in vitro bactericidal activity against a large spectrum of gram-positive organisms, MRSA, VISA, and VRE included. The dosage regimen of daptomycin has not yet been determined in peritoneal dialysis patients, as there are few pharmacokinetic studies in patients with renal insufficiency and even fewer in patients undergoing peritoneal dialysis. This pharmacokinetic study of Daptomycin was conducted among nineteen CAPD patients after single dose of 6 mg/Kg BW, given intravenously in nine patients and intraperitoneally in ten patients. Blood and peritoneal fluid samples were collected at predetermined times from time zero to 48 hours after dosing in all patients. High Performance Liquid Chromatography (HPLC) was used to determine the concentrations of the study drug in plasma and peritoneal dialysate. The pharmacokinetic parameters, elimination half-life, extraction ratio and total plasma clearance, and the pharmacodynamic parameters, peritoneal penetration index for IV and IP administration, therapeutic index and inhibitory quotient, were determined, in order to provide useful information for the treatment of peritoneal dialysis related infections.